
27 ΔΕΚΕΜΒΡΙΟΥ 1990 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


472. Συνένωση των κοινοτήτων Αφράτου, Παραβόλας και Περι¬ 

στεριού της Επαρχίας Τριχωνίδος του Νομού Αιτωλίας και 
Ακαρνανίας.. 1 

473. Διάλυση Α.Ε. «ΟΡΓΑΝΙΣΜΟΣ ΥΠΟΨΗΦΙΟΤΗΤΑΣ ΟΛΥ¬ 
ΜΠΙΑΚΩΝ ΑΓΩΝΩΝ - ΑΘΗΝΑ 96». 2 

474. Τροποποίηση του Β.Δ. 6 Οκτ./29 Νοεμβ. 1954 «Περί καθα¬ 


ρισμού προγραμμάτων εξεταστέας ύλης κατά τας εξετάσεις 


προς απόκτησιν αποδεικτικών Πλοιάρχων, Μηχανικών, Οι¬ 
κονομικών, Φροντιστών, Ναύκληρων, Κυβερνητών, Μηχα¬ 
νοδηγών. Θαλαμηπόλων και Μαγείρων». 3 

475. Σύσταση Γενικών Διευθύνσεων στον ΕΟΤ. 4 

476. Ρύθμιση θεμάτων εκπαίδευσης αστυνομικού προσωπικού του 

Υπουργείου Δημόσιας Τάξης και άλλες διατάξεις. 5 


ΑΠΟΦΑΣΕΙΣ 

Καταβαλλόμενες προμήθειες στα πιστωτικά ιδρύματα και χρηματι¬ 
στές - μέλη του Χρηματιστηρίου Αξιών Αθηνών που έχουν 
εξουσιοδοτηθεί για τη διακίνηση ομολόγων του Ελληνικού 


Δημοσίου με ρήτρα ΕΘΙΤ.... 6 

Έγκριση ίδρυσης και λειτουργίας θυρίδων Συναλλαγών της Γενικής 

Τράπεζας της Ελλάδος (θέμα 5 ). ... : . 7 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 472 (1) 


Συνένωση των κοινοτήτων Αφράτου, Παραβόλας και Περιστεριού της 
Επαρχίας Τριχωνίδος του Νομού Αιτωλίας και Ακαρνανίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 16 και 18 του άρθρου 4 του δημοτικού και 
κοινοτικού κώδικα (Π.Δ. 1323/1989 Α' 146). 

2. Τις διατάξεις του άρθρου 23 του Ν. 1558/1985 «Κυβέρνηση και 
Κυβερνητικά Όργανα» (Α' 137), σε συνδυασμό με τις διατάξεις του άρ¬ 
θρου 4 του Π.Δ. 137/1986 «Συγκρότηση της Γενικής Γραμματείας 
Δημόσιας Τάξης σε Υπουργείο Δημόσιας Τάξης» (Α' 51). 

3. Το Π.Δ. 594/1988 «Προσδιορισμός γεωγραφικών περιοχών 
(ενοτήτων) Νομού Αιτωλίας και Ακαρνανίας (Α' 287). 

4. Τις αποφάσεις 14/1989, 108/1989 και 56/1990 των κοινοτι¬ 
κών συμβουλίων Αφράτου, Παραβόλας και Περιστεριού της Επαρχίας 
Τριχωνίδος του Νομού Αιτωλίας και Ακαρνανίας. 


5. Την 647/1990 γνωμοδότηση του Συμβουλίου Επικράτειας, με 
πρόταση του Υπουργού Εσωτερικών, αποφασίζουμε: 

Άρθρο μόνο 

Οι κοινότητες Αφράτου, Παραβόλας και Περιστεριού της Επαρχίας 
Τριχωνίδος του Νομού Αιτωλίας και Ακαρνανίας, συνενώνονται και 
αποτελούν δήμο με το όνομα «Δήμος Παραβόλας, και έδρα το συνοικι¬ 
σμό «Παραβόλα, η» της τέως κοινότητας Παραβόλας. 

Στον Υπουργό Εσωτερικών, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 18 Δεκεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΣΩΤ. ΚΟΥΒΕΛΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 473 (2) 

Διάλυση Α.Ε. «ΟΡΓΑΝΙΣΜΟΣ ΥΠΟΨΗΦΙΟΤΗΤΑΣ ΟΛΥΜΠΙΑ-, 
ΚΩΝ ΑΓΩΝΩΝ - ΑΘΗΝΑ 96. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 12 του ν. 1862/1989 «Ορ¬ 

γανισμός Υποψηφιότητας Ολυμπιακών Αγώνων - Αθήνα 96» (ΦΕΚ Α 
203). · 

2. Την αριθ. 1020/20.4.1990 απόφαση του Πρωθυπουργού «Ορι¬ 
σμός εποπτεύοντος Υπουργού στο Νομικό Πρόσωπο ιδιωτικού δικαίου 
με την επωνυμία «Οργανισμός Υποψηφιότητας Ολυμπιακών Αγώνων - 
Αθήνα 96» (ΦΕΚ Β 286). 

3. Την αριθ. 637/1990 γνωμοδότηση του Συμβουλίου της Επικρά¬ 
τειας, μετά από πρόταση του Αντιπροέδρου της Κυβερνήσεως και 
Υπουργού Πολιτισμού, αποφασίζουμε: 

Άρθρο μόνο 

Διαλύεται η εδρεύουσα στην Αθήνα Ανώνυμος Εταιρεία, που συνε- 
στήθη με τον ν. 1862/1989 με την επωνυμία «ΟΡΓΑΝΙΣΜΟΣ ΥΠΟ¬ 
ΨΗΦΙΟΤΗΤΑΣ ΟΛΥΜΠΙΑΚΩΝ ΑΓΩΝΩΝ - ΑΘΗΝΑ 96», λόγω 
ματαίωσης του σκοπού, για τον οποίο συνεστήθη, και τίθεται σε εκκαθά¬ 
ριση. 

Εκκαθαριστές ορίζονται οι 1) Λουκάς Κυριακόπουλος, πολ. μηχανι¬ 
κός κατ. Κηφισιάς, οδός Διονύσου 14, 2) Ηλίας Μαρκέτος, Οικονομο¬ 
λόγος, κατ. Αθηνών, οδός Ακαδημίας 86, 3) Δημήτριος Γραικιώτης, 
πολιτικός μηχανικός, κατ. Φιλοθέης, οδός Θράκης 4Α, οι οποίοι θα 
δρουν από κοινού. Οι αποφάσεις των εκκαθαριστών λαμβάνονται κατά 
πλειοψηφία. 

Οι εκκαθαριστές οφείλουν εντός του πλαισίου της εκκαθάρισης να συ¬ 
γκεντρώσουν και ταξινομήσουν κάθε στοιχείο, που αποτελεί προϊόν της 
μέχρι σήμερον εθνικής και διεθνούς εμπειρίας του Οργανισμού, ανάγε¬ 
ται στην ιδέα του Ολυμπισμού, και την εν γένει αθλητική ιδέα και αθλη¬ 
τική θέση της χώρας και είναι χρήσιμο στην Πολιτεία για μελλοντικές 
ανάλογες επιδιώξεις. 

Η συνολική αμοιβή έκαστου των εκκαθαριστών ορίζεται στο ποσόν 
του ενός εκατομμυρίου (1.000.000) δραχμών εκ των οποίων το ήμισυ 
θα καταβληθεί μετά ένα δεκαήμερον από τη σύνταξη του πρακτικού 
έναρξης της εκκαθάρισης και το υπόλοιπο ήμιση κατά την σύνταξη του 
Πρακτικού πέρατος της εκκαθάρισης. 

Στον Αντιπρόεδρο της Κυβερνήσεως και Υπουργό Πολιτισμού αναθέ¬ 
τουμε την δημοσίευση και εκτέλεση του διατάγματος αυτού. 

Αθήνα, 15 Δεκεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΠΟΛΙΤΙΣΜΟΥ 

ΤΖΑΝΝΗΣ ΤΖΑΝΝΕΤΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 474 (3) 

Τροποποίηση του Β.Δ. 6 Οκτ./29 Νοεμβ. 1954 «Περί καθορισμού προ¬ 
γραμμάτων εξεταστέας ύλης κατά τας εξετάσεις προς απόκτησιν 
αποδεικτικών Πλοιάρχων, Μηχανικών, Οικονομικών, Φροντιστών, 
Ναυκλήρων, Κυβερνητών, Μηχανοδηγών, θαλαμηπόλων και Μα¬ 
γείρων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις των άρθρων 2 παρ. 1, 76, 77 και 81 παρ. 2 του 
Ν.Δ/τος 187/73 «Περί Κώδικος Δημοσίου Ναυτικού Δικαίου» (Α’ 
261). 

β) Τη γνωμοδότηση του Συμβουλίου της Επικράτειας αριθ. 478/ 
1990 με πρόταση του Υπουργού Εμπορικής Ναυτιλίας, αποφασί¬ 
ζουμε: 

Άρθρο 1. 

Ο πίνακας 3 του Β.Δ/τος 6 Οκτ./29 Νοεμβ. 1954 «Περί καθορι¬ 
σμού προγραμμάτων εξεταστέας ύλης κατά τας εξετάσεις προς απόκτη. 
σιν αποδεικτικών Πλοιάρχων, Μηχανικών, Οικονομικών, Φροντιστών, 
Ναυκλήρων, Κυβερνητών, Μηχανοδηγών, Θαλαμηπόλων και Μαγεί. 

ρων» (Α’ 290), όπως τροποποιήθηκε από το άρθρο 4 του Β.Δ/τος 98/ 
1960 (Α' 21), αντικαθίσταται ως εξής: 


«ΠΙΝΑΚΑΣ 3 

ΕΞΕΤΑΣΤΕΩΝ ΜΑΘΗΜΑΤΩΝ 

ΥΠΟΨΗΦΙΩΝ ΟΙΚΟΝΟΜΙΚΩΝ ΑΞΙΩΜΑΤΙΚΩΝ ΕΜΠΟΡΙΚΟΥ ΝΑΥΤΙΚΟΥ 


- . ... ΜΑΘΗΜΑΤΑ- . 

1. ΕΛΛΗΝΙΚΑ 

2. ΜΑΘΗΜΑΤΙΚΑ 

3. ΜΙΣΘΟΔΟΣΙΑ 

4. ΝΑΥΤΙΚΟ ΔΙΚΑΙΟ 

5. ΛΟΓΙΣΤΙΚΗ ΘΕΩΡΙΑ 

6. ΛΟΓΙΣΤΙΚΗ ΑΣΚΗΣΗ 

7. ΕΜΠΟΡΙΚΕΣ ΓΝΩΣΕΙΣ ΚΑΙ ΕΚΜΕΤΑΛΛΕΥΣΗ 
ΠΛΟΙΟΥ 

8. ΣΤΟΙΧΕΙΑ ΝΑΥΤΙΛΙΑΣ 

9. ΞΕΝΟΔΟΧΕΙΑΚΕΣ ΓΝΩΣΕΙΣ 

10. ΞΕΝΗ ΓΛΩΣΣΑ 

11. ΔΑΚΤΥΛΟΓΡΑΦΙΑ 

12. ΧΕΙΡΙΣΜΟΣ ΗΛΕΚΤΡΟΝΙΚΟΥ ΥΠΟΛΟΓΙΣΤΗ 


. ΤΡΟΠΟΣ ΕΞΕΤΑΣΗΣ 
ΓΡΑΠΤΗ 
ΓΡΑΠΤΗ 
ΓΡΑΠΤΗ 
ΓΡΑΠΤΗ 
ΓΡΑΠΤΗ 
ΓΡΑΠΤΗ 

ΓΡΑΠΤΗ 

ΓΡΑΠΤΗ 

ΓΡΑΠΤΗ 

ΓΡΑΠΤΗ ΔΥΟ ΩΡΕΣ ΚΑΙ ΠΡΟΦΟ¬ 
ΡΙΚΗ 

ΠΡΟΦΟΡΙΚΗ (ΠΡΑΚΤΙΚΗ) 
ΠΡΟΦΟΡΙΚΗ (ΠΡΑΚΤΙΚΗ) 


ΔΙΑΡΚΕΙΑ ΕΞΕΤΑΣΗΣ 
ΔΥΟ ΩΡΕΣ 
ΔΥΟ ΩΡΕΣ 
ΔΥΟ ΩΡΕΣ 
ΔΥΟ ΩΡΕΣ 
ΔΥΟ ΩΡΕΣ 
ΤΡΕΙΣ ΩΡΕΣ 

ΔΥΟ ΩΡΕΣ 
ΔΥΟ ΩΡΕΣ 
ΔΥΟ ΩΡΕΣ 

Ο ΑΝΑΓΚΑΙΟΣ ΧΡΟΝΟΣ 
Ο ΑΝΑΓΚΑΙΟΣ ΧΡΟΝΟΣ 
Ο ΑΝΑΓΚΑΙΟΣ ΧΡΟΝΟΣ 


Παρατήρηση: 

Η χρονική διάρκεια των γραπτών εξετάσεων "αρχίζει αμέσως μετά 
την εκφώνηση των θεμάτων και μπορεί να παρατείνεται μέχρι μισή ώρα 
σε εξαιρετικές περιπτώσεις, κατά τη κρίση της εξεταστικής επιτροπής. 


6. Προβλήματα εύρεσης: τόκου, κεφαλαίου, χρόνου, επιτοκίου. 
Παρατηρήσεις: 

α. Δίνονται τρεις ασκήσεις, από τις οποίες οι υποψήφιοι υποχρεούνται 
να επιλύσουν τις δύο. 


1. ΕΛΛΗΝΙΚΑ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ 
Ά ΚΑΙ Β' ΤΑΞΗΣ Ε.Ν. 

Ανάπτυξη θέματος (έκθεση) σχετικά με την Εμπορική Ναυτιλία, την 
Οικονομική Εκμετάλλευση Επιβατηγού πλοίου (Τουριστικού ή Γραμ¬ 
μής), τις θαλάσσιες Μεταφορές, τον Τουρισμό. 

Παρατηρήσεις: 

α. Δίνεται ένα θέμα, το οποίο υποχρεούται να αναπτύξουν οι υποψή¬ 
φιοι: 

β. Η επιλογή του παραπάνω θέματος γίνεται με κλήρωση από τρία 
θέματα, που καταρτίζονται από την εξεταστική επιτροπή, λίγο πριν την 
έναρξη των εξετάσεων. 

γ. Στην έκθεση εξετάζεται η λογική σειρά της κατάταξης των νοημά¬ 
των, η σύνταξη και η ορθογραφία του κειμένου, η έκταση της έκθεσης 
δεν είναι περιορισμένη και βαθμολογείται από 0-20.. 

2. ΜΑΘΗΜΑΤΙΚΑ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Β’ ΤΑΞΗΣ Ε.Ν. 

1. Προβλήματα μονάδων μέτρησης: μήκους, επιφάνειας, όγκου, χω¬ 
ρητικότητας, βάρους στο δεκαδικό και Αγγλικό σύστημα (μετα¬ 
τροπή). 

2. Προβλήματα απλής μεθόδου των τριών. 

3. Προβλήματα μετατροπής νομισμάτων 

4. Προβλήματα μερισμού. 

5. Προβλήματα παρεξόφλησης. 


β. Οι ασκήσεις καταρτίζονται από την εξεταστική επιτροπή λίγο πριν 
την έναρξη των εξετάσεων. 

γ. Κάθε άσκηση βαθμολογείται χωριστά από 0-20 και τον τελικό 
βαθμό αποτελεί ο μέσος όρος των επιμέρους βαθμολογιών. 

δ. Επιτρέπεται η χρήση αριθμομηχανής. 

3. ΜΙΣΘΟΔΟΣΙΑ 

ΓΙΑ ΤΟΥΣ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α" ΤΑΞΗΣ Ε.Ν. 

Σύνταξη μισθολογικού λογαριασμού απολυομένου ναυτικού. 

1. Δίνονται στους υποψήφιους τα παρακάτω στοιχεία. 

Ο βαθμός του ναυτικού, ο βασικός μισθός ενεργείας του βαθμού του 
σύμφωνα με την ισχύουσα Συλλογική Σύμβαση κατά το χρόνο των εξε¬ 
τάσεων, ημερομηνίες ναυτολόγησης και απόλυσης, λιμάνι και αιτία 
απόλυσης, τα επιδόματα που προβλέπονται από την ισχύουσα Συλλο¬ 
γική Σύμβαση, τυχόν άλλα πρόσθετα επιδόματα που δίνει ο πλοιοκτή¬ 
της ή δεδουλευμένες υπερωρίες και αντίτιμο ωρομισθίου, καθώς και η 
Συλλογική Σύμβαση που υπάγεται το πλοίο (Ακτοπλοϊκό - Τουρι¬ 
στικό). 

2. Ζητούνται από τους υποψήφιους να βρεθούν τα παρακάτω: 

α) Γραμμογράφηση του ατομικού μισθολογικού λογαριασμού κατά 
στήλες, το σύνολο των ακαθαρίστων αποδοχών, οι νόμιμες υπέρ τρίτων 
κρατήσεις, το σύνολο των κρατήσεων και το τελικό καθαρό πληρωτέο 
ποσό. 

Είναι στη διακριτική ευχέρεια της εξεταστικής επιτροπής να ζητήσει 
επιπλέον την εξεύρεση του συγκεκριμένου ποσού που θα αποτελεί το 
συμφωνημένο καθαρό κλειστό μισθό. 

β) Επίδομα άδειας και τροφής, δώρα Πάσχα και Χριστουγέννων 
ανάλογα με τη κατηγορία του πλοίου (Ακτοπλοϊκό ή Μεσογειακό - 
Τουριστικό) και οι νόμιμες υπέρ τρίτων κρατήσεις, το σύνολο των κρα¬ 
τήσεων, το τελικό καθαρό πληρωτέο ποσό και γραμμογράφηση του ατο¬ 
μικού μισθολογικού λογαριασμού. 

γ) Αποζημίωση ανάλογα με τη περίπτωση λιμένος και την αιτία από¬ 
λυσης του ναυτικού, οι νόμιμες υπέρ τρίτων κρατήσεις, το σύνολο των 
κρατήσεων, το καθαρό πληρωτέο ποσό και γραμμογράφηση του ατομι¬ 
κού μισθολογικού λογαριασμού. 

^-Παρατηρήσεις: 

, ί) Δίνεται μία άσκηση, την οποία υποχρεούνται να επιλύσουν οι υπο- 
ψηφιοι και η οποία βαθμολογείται από 0-20. 

β) Η εξεταστική επιτροπή καταρτίζει δύο ασκήσεις· (μία για ακτο¬ 
πλοϊκό και μία για Μεσογειακό - Τουριστικό πλοίο), από τις οποίες 
κληρώνεται η παραπάνω άσκηση. 

γ) Επιτρέπεται η χρήση αριθμομηχανής και εντύπων μισθοδο¬ 
σίας. 

4. ΝΑΥΤΙΚΟ ΔΙΚΑΙΟ 

1. ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α' ΚΑΙ Β' ΤΑΞΗΣ Ε.Ν. 

1. Γενικά περί Δικαίου. Διακρίσεις αυτού. 

2. Γενικά περί Ναυτικού Δικαίου. Διακρίσεις αυτού. 

3. Πλοίο και λοιπά πλωτά ναυπηγήματα. Χαρακτηριστικά_.του... 
πλοίου (Κατά το Δημόσιο και Ιδιωτικό Ναυτικό Δίκαιο). 

4. Τι είναι καταμέτρηση πλοίου. Χωρητικότητα ολική, καθαρά - 
Σκοπός καταμέτρησης. Πρωτόκολλο καταμέτρησης - ϋΕΑϋ ΨΕΙ- 
ΟΗΤ - Εκτόπισμα - Κανόνες καταμέτρησης γενικοί και ειδικοί (διωρύ¬ 
γων κ.λπ). 

ο 5. Τι είναι νηολόγηση πλοίου, νηολόγιοι, νηολόγος - Λιμάνι νηολό¬ 
γησης ποιος τον εκλέγει - Σε ποιά λιμάνια τηρούνται νηολόγια - Δια¬ 
κρίσεις νηολογίων - Σημασία νηολόγησης - Νηολόγησης ναυπηγούμε¬ 
νου πλοίου, σκοπός αυτής. 

6. Αναγνώριση πλοίου σαν Ελληνικό - Προϋποθέσεις αυτής. Έγ¬ 
γραφο Εθνικότητας, σημασία αυτού - Απώλεια Ελληνικής Εθνικότητας 
- Ειδική κατάσταση πλοίων εισαγομένων δυνάμει του άρθρου 13 Ν.Δ. 
2687/1953. 

7. Ναυτικός - Απογραφή ναυτικών - Ναυτικό φυλλάδιο - Κατηγο¬ 
ρίες και τάξεις διπλωμάτων, πτυχίων και .αδειών. 

8. Σύνθεση πληρωμάτων και πως καθορίζεται αυτή. Αντικανονική 
και ελλειπής σύνθεση. Σχετικές υποχρεώσεις Λιμενικής Αρχής, πλοιάρ¬ 
χου και πλοιοκτήτου. 

9. Συλλογικές συμβάσεις (ορισμός, κατάρτιση, ισχύς, κυρώσεις) θέ¬ 
ματα που ρυθμίζονται με συλλογικές συμβάσεις. 

10. Ναυτολόγιο, σκοπός και χρησιμότητα αυτού - Έκδοση, ισχύς, 
ανανέωση - Ποιοι το συντάσσουν και επιφέρουν μεταβολές - Συγκρό¬ 
τηση πληρώματος Γ.Ε.Ν.Ε. 

11. Σύμβαση ναυτολόγησης (κατάρτιση, στοιχεία, διάρκεια). Ποιές 
οι υποχρεώσεις και τα δικαιώματα του ναυτικού από την σύμβαση ναυ¬ 
τολόγησης. 

12. Περιπτώσεις λύσης σύμβασης ναυτολόγησής. Ποιές ανάλογα με 
την περίπτωση, οφειλόμενες τυχόν αποζημιώσεις. 

13. Περιπτώσεις παλινόστησης και δαπάνες παλινόστηαης - Προ¬ 
στασία σε περίπτωση ασθένειας σχετικές διάταξεις - Ειδικά μέτρα για 
πρόληψη των ψευδασθενειών. 

14. Ημερολόγιο γέφυρας, τρόπος τήρησης και σημασία αυτού. Τι 
αναγράφεται σ’ αυτό. Εκθέσεις πλοιάρχου σε περίπτωση εκτάκτων συμ¬ 
βάντων και αβαρίας (εξακρίβωση, αποδεικτική ισχύς) - Συνέπειες πα¬ 
ράλειψης υποβολής αυτής. 

15. Βιβλία και έγγραφα που πρέπει ο πλοίαρχος να έχει στο πλοίο. 
Σύντομη ανάπτυξη του καθενός. 

16. Κανονισμός εσωτερικής υπηρεσίας ΕΠΙΒΑΤΗΓΩΝ πλοίων (κύ¬ 
ριες διατάξεις που αφορούν τα καθήκοντα του Οικονομικού Αξιωματι¬ 
κού,. της τάξης που εξετάζεται ο υποψήφιος). 

17. Έννοια και ορισμός Πειθαρχικού και Ποινικού Κώδικα Εμπορι¬ 
κού Ναυτικού. 

18. Ναύλωση (ορισμός, μορφές ναύλωσης, αντικείμενο και τρόποι 

απόδειξης αυτής) - Υποχρεώσεις εκναυλωτή και ναυλωτή πριν και 
κατά την φόρτωση. ’■ 

19. Φόρτωση, χρόνος φόρτωσης, αναμονή, υπεραναμομή, κατά την 
φόρτωση και εκφόρτωση, πως υπολογίζεται. 

20. Φορτωτική, περιεχόμενο αυτής, τρόπος και χρόνος έκδοσης - 
Σκοπός και σημασία της φορτωτικής. - Πως μεταβιβάζεται αυτή. 


21. Παράδοση φορτίου Ο.Ι.Ε. και Γ.Ο.Β. - Σε ποιόν και πως παρα- 
δίδεται αυτό, διαταγή παράδοσης - Περιπτώσεις παρακαταθήκης φορ¬ 
τίου και παράδοσης αυτού, στον μεσεγγυούχο - Επιφυλάξεις κατά την 
παραλαβή φορτίου - Δικαιώματα εκναυλωτή και διασφάλιση του ναύ¬ 
λου - Περιπτώσεις στις οποίες δεν οφείλεται ναύλος ή οφείλεται μέρος 
αυτού. 

22. Σύμβαση μεταφοράς επιβάτη - Τρόπος απόδειξης αυτής - Υπο¬ 
χρεώσεις μεταφορέα και. επιβάτη - Ευθύνη μεταφορέα - Αριθμός επι¬ 
βατών. 

23. Τι είναι Κανονισμοί Λιμένων - Σε ποιο σκοπό αποβλέπουν — Κυ¬ 
ρώσεις. 

24. Πειρατεία. 

25. Πράκτορας, καθήκοντα αυτού, πράκτορας που προστατεύει το 
πλοίο. 

26. Ακτοπλοϊκές επιβατηγές συγκοινωνίες - Κανονισμός δρομολο¬ 
γίων - Προστασία επιβατηγών ακτοπλοϊκών πλοίων - Υποχρεώσεις 
εφοπλιστή, πλοιάρχου και πράκτορα - Άγονες γραμμές - Ταχυδρομι¬ 
κές συμβάσεις. 

27. Διοίκηση Εμπορικού Ναυτικού - Υπηρεσίες που συνιστούν αυτήν 
και αρμοδιότητα της κάθε μία - Λιμενικό Σώμα - Ναυτικό Απομαχικό 
Ταμείο - Ταμείο Πρόνοιας Αξ/κών Εμπορικού Ναυτικού και Κατωτέ¬ 
ρων πληρωμάτων - Οίκος Ναύτου. 

-28. Επιθεώρηση-Εμπορικών Πλοίων. Σκοπός αυτής - Είδη επιθεώ¬ 
ρησης και χρόνος διενέργειας αυτών - Πιστοποιητικά επιθεωρήσεων 
και κύρος αυτών. 

29. Υγειονομική νομοθεσία, υγειονομική πιστοποίηση και διαίρεση 
αυτής σε κατηγορίες, υγειονομική διαίρεση πλοίων, εξομολόγηση 
πλοιάρχου, ελευθεροκοινωνία, κάθαρση. 

30. Στάση - Βιαιοπραγία - Κατάχρηση εξουσίας. 

31. Τι είναι το ναυτικό αδίκημα και πειθαρχικό παράπτωμα. Περι¬ 
πτώσεις προσωρινής ή οριστικής στέρησης διπλώματος - Ανακριτικά 
Συμβούλια. 

32. Παράνομη απουσία μέλους πληρώματος σε ώρα φυλακής. Εγκα¬ 
τάλειψη θέσεως. 

33. Περί λαθρεμπορίου (κοινού, συναλλάγματος, πολέμου) - Συνέ¬ 

πειες του λαθρεμπορίου ως πρός το ναυτικό και το πλοίο. Δίωξη λαθρε¬ 
μπορίου - Δικαίωμα Νηοψίας και Επισκέψεων. . _ 

34. Εικονική ναυτολόγηση και ναυτολόγηση συνταξιούχων. Εγκα¬ 
τάλειψη κινδυνεύοντος πλοίου. 

35. Διεθνής Σύμβαση που ισχύει για την ασφάλεια της ζωής στη θά¬ 
λασσα - Σκοπός και κύριες Διατάξεις. 

36. Εταιρικές μορφές επιχειρήσεων (Γενικές αρχές). 

37. Ανυπακοή - Εξύβριση ή απειλή κατά ανωτέρου. 

38. Σύγχρονη Νομοθεσία περί Ναρκωτικών. 

39. Εγκατάλειψη ασθενών στην αλλοδαπή - Παράνομη ναυτολό¬ 
γηση λιποτακτών - Φυγάδευση, απείθεια επιβατών. 

40. Σύγχρονη Νομοθεσία για την προστασία του θαλασσίου περιβάλ¬ 
λοντος - Κυρώσειςι 

II. ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α ’ ΤΑΞΗΣ Ε.Ν. 

41. Πλοιοκτήτης, εφοπλιστής, γνωστοποίηση ιδιότητας αυτού - Ευ¬ 
θύνη πλοιοκτήτη και εφοπλιστή για πράξεις του πλοιάρχου και πληρώ¬ 
ματος - Τρόποι απαλλαγής από την ευθύνη - Σε ποιες περιπτώσεις δεν 
ισχύει η παραχώρηση. 

42. Ναυτικά προνόμια και τάξεις αυτών. Ανάπτυξη θέσης προνο¬ 
μιούχων πιστωτών. 

43. Κατάσχεση συντηρητική και αναγκαστική πλοίου. Πως επιβάλ¬ 
λονται - Υποχρεώσεις Λιμενικής Αρχής και Πλοιάρχου - Συνέπειες εγ¬ 
γραφής κατάσχεσης - Πλειστηριασμός πλοίου. 

44. Ειδικά δικαιώματα πλοιάρχου για αντιμετώπιση εκτάκτων γε¬ 
γονότων ενώ διαρκεί ο πλους. Ειδικά καθήκοντα πλοιάρχου σαν δημό¬ 
σιου λειτουργού. 

45. Επιθαλάσσια αρωγή. Σύμβαση αρωγής. ΝΟ (ΈΚΕ ΝΟ ΡΑΥ - 
Οφειλόμενη αποζημίωση και διανομή αυτής - Διάσωση επιβατών - 
Διαφορά μεταξύ σύμβασης αρωγής και ρυμούλκησης. 

46. Τι είναι θαλάσσια ασφάλιση, ασφαλιστής, ασφαλιζόμενος, ασφά¬ 
λιστρο - Αντικείμενο ασφάλισης - Διάρκεια ασφάλισης. 

47. Σχέσεις πλοιάρχου με τις Αρχές στο εσωτερικό και εξωτερικό. 

Παρατηρήσεις: 

α. Τα θέματα είναι^ έτοιμα να δοθούν στους υποψηφίους. 

β. Κληρώνονται τρία θέματα, από τα οποία οι υποψήφιοι υποχρεού- 
νται να αναπτύξουν τα δύο. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


γ. Τα θέματα κληρώνονται από κληρωτίδα που θα περιέχει το σύνολο 
των θεμάτων του μαθήματος, τα οποία αφορούν την κατηγορία των 
υποψηφίων που εξετάζονται. 

δ. Κάθε αναπτυσσόμενο θέμα βαθμολογείται χωριστά από 0-20 και 
τον τελικό βαθμό αποτελεί ο μέσος όρος των επί μέρους βαθμολογιών, 

5. ΛΟΓΙΣΤΙΚΗ ΘΕΩΡΙΑ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α’ ΚΑΙ Β’ ΤΑΞΗΣ Ε.Ν. 

1. Λογιστική: Ορισμός, Έννοια, σκοπός, βιβλία αυτής. Απλό και δι¬ 
πλογραφικό σύστημα. 

2. Ενεργητικό: Ορισμός, διάκριση, αγαθών από άποψη μορφής 
(υλικά και άϋλα), από άποψη οικονομική (πάγια, κυκλοφοριακά, διαθέ- 

I σιμά), από άποψη νομική (ίδια και αλλότρια). | 

3. Παθητικό: Ορισμός, διάκριση υποχρεώσεων προς τον επιχειρημα- 
I τία (ίδιο κεφάλαιο) και προς τρίτους (ξένο κεφάλαιο), διάκριση του ξένου 
: κεφαλαίου ανάλογα με το χρόνο επιστροφής (βραχυπρόθεσμο, μεσοπρό¬ 
θεσμο, μακροπρόθεσμο), διάκριση των υποχρεώσεων ανάλογα με τη νο¬ 
μική φύση (ενυπόθηκα δάνεια, ομολογιακά δάνεια κ.λπ). 

, 4. Απογραφή: Ορισμός, Έννοια, σκοπός: Είδη αυτής ανάλογα με την 

| έκταση ,και το τρόπο διεξαγωγής. Γραμμογράφηση. | 

' 5. Ισολογισμός: Ορισμός, Έννοια, σκοπός και είδη αυτού (αρχικός, 

, προσωρινός, τακτικός). Μεταβολές ενεργητικού και παθητικού. Γραμ¬ 
μογράφηση. ' ί' 

6. Λογαριασμός: Ορισμός, Έννοια, Σκοπός. Τα στοιχεία που περι¬ 
λαμβάνει και πως λειτουργεί αυξομειούμενος. Λογαριασμοί χρεωστι- 

' κοί, πιστωτικοί, εξισωμένοι. Γραμμογράφηση. 

7. Διάκριση λογαριασμών σε απλούς και γενικούς (πρωτοβάθμιους) 
και ειδικούς (δευτεροβάθμιους). 

8. Ημερολόγιο: Τα στοιχεία που περιλαμβάνει και πως λειτουργεί, 
ι Άρθρα απλά, σύνθετα, πολυσύνθετα. Γραμμογράφηση. ιΟρισμός. 

9. Καθολικό: Ορισμός, διάκριση σε γενικό και αναλυτικό. Τα στοι- 
| χεία που περιλαμβάνει και πως λειτουργεί. Γραμμογράφηση. 

ί 10. Ισοζύγιο: Ορισμός, σκοπός - Τα στοιχεία που περιλαμβάνει και 
ι πως λειτουργεί. 

Διάκριση σε ανακεφαλαιωτικό, προσωρινό, συμφωνίες γενικών με ει¬ 
δικούς λογαριασμούς και οριστικό. Γραμμογράφηση. 

11. Λογαριασμοί Ε’,ξόδων: Ορισμός, Τρόπος λειτουργίας - Κατηγο¬ 
ρίες εξόδων (ειδικά, γενικά, κοστολογήσιμα, δεδουλευμένα σταθερά ή 

μη)· 

ι 12. Λογαριασμοί Εσόδων: Ορισμός, Τρόπος λειτουργίας, Κατηγο¬ 
ρίες εσόδων. 

13. Λογαριασμοί Εκμετάλλευσης ή κυκλοφορίας: Ορισμός. Τρόπος 
1 λειτουργίας. 

14. Λογαριασμοί Αποτελεσμάτων: Ορισμός. Συγκέντρωση αυτών σε 
ενιαίο λογαριασμό «αποτελέσματα χρήσης». 

1 15. Λογαριασμοί Αξιών: Ορισμός. Τρόπος λειτουργίας. 

1 16. Λογαριασμοί Προσωπικοί: Ορισμός Τρόπος λειτουργίας. 

17. Μικτοί Λογαριασμοί: Ορισμός. Τρόπος λειτουργίας. Κατηγο- 
■ ρίες. Εκκαθάριση”. 

18. Λογαριασμοί τάξης: Ορισμός; Σκοπός. Τρόπος λειτουργίας. 

19. Αποθέματικά Κεφάλαια: Ορισμός. Σκοπός. Κατηγορίες (τα¬ 
κτικό, έκτακτο, αφανές). 

I Παρατηρήσεις: 

α. Τα θέματα είναι έτοιμα να δοθούν στους υποψηφίους, 
β. Κληρώνονται τρία θέματα, από τα οποία οι υποψήφιοι, υποχρεού- 
νται να αναπτύξουν τα δύο. 

γ. Τα θέματα κληρώνονται από κληρωτίδα που θα περιέχει το σύνολο 
των θεμάτων του μαθήματος. 

| δ. Κάθε αναπτυσσόμενο θέμα βαθμολογείται χωριστά από 0-20 και 
τον τελικό βαθμό αποτελεί ο μέσος όρος των επί μέρους βαθμολογιών. 

, 6. ΛΟΓΙΣΤΙΚΗ ΑΣΚΗΣΗ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Ά ΚΑΙ Β’ ΤΑΞΗΣ Ε.Ν. 
Επίλυση λογιστικής άσκησης που περιλαμβάνει: Αρχικό ισολογισμό, 
Ημερολογιακές Εγγραφές, Άνοιγμα Γενικού" Καθολικού, Λογαριασμό 
Αποτελεσμάτων Χρήαεως, Λογαριασμοί Ενδιάμεσοι - Τάξεως Μεικτοί, 
Διόρθωσης Εσφαλμένων Εγγραφών με αντιλογισμούς, Σύνταξη Ισολο- 
γίου και Τελικού Ισολογισμού. 

Παρατηρήσεις: 

α. Δίνεται μία άσκηση την οποία πρέπει να επιλύσουν οι υποψήφιοι. Η 
άσκηση καταρτίζεται από την Εξεταστική Επιτροπή λίγο πριν την 
έναρξη των εξετάσεων και βαθμολογείται από 0-20. 


β. Επιτρέπεται η χρήση αριθμομηχανής. 

7. ΕΜΠΟΡΙΚΕΣ ΓΝΩΣΕΙΣ ΚΑΙ ΕΚΜΕΤΑΛΛΕΥΣΗ ΠΛΟΙΟΥ 
ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α" ΚΑΙ Β’ ΤΑΞΗΣ Ε.Ν 

1. Χαρτονόμισμα, Τραπεζογραμμάτιο, Χρήμα, Νόμισμα, κυριώτερα 
ξένα νομίσματα, υποδιαιρέσεις, τρέχουσες ισοτιμίες με τη δραχμή. 

2. Συναλλαγματική, Γραμμάτο εις διαταγή, Τραπεζική εΛιταγή, 
Ταχυδρομική Επιταγή. Έννοια, χρησιμότητα, μεταβίβαση, λήξη, δια¬ 
μαρτύρηση κ.λπ. 

3. Ταξιδιωτική Επιταγή, Ευρωπαϊκή Επιταγή, Πιστωτική κάρτα, 
Προσωπική Επιταγή. Έννοια, χρησιμότητα, μεταβίβαση, ρευστοποί- 
ηση. 

4. Κατηγορίες φορτίων. Κατηγορίες πλοίων από άποψη μεταφερο- 
μένων φορτίων. 

5. Ελεύθερα φορτηγά πλοία. Συνθήκες εργασίας και ναύλοι αυτών. 

6. Λιμένες, συνθήκες ανάπτυξης, σημασία. 

7. Κύρια λιμάνια Μεσογείου, Βόρειας Ευρώπης, Ευξείνου Πόντου, 
Αμερικής, Ινδινού Ωκεανού, Άπω Ανατολής, Αυστραλίας. 

8. Φορτηγά τακτικών γραμμών, συνθήκες εργασίας, σημασία. 

9. Προστασία ναυτιλίας. Διάκριση σημαιών, άμεση - έμμεση προ¬ 
στασία. Ναυτιλιακή πολιτική της Ε.Ο.Κ. 

10. Νηογνώμονες. Σκοπός και σπουδαιότητα αυτών. Κύριες κλά- 
σεις. 

11. Ακτοπλοϊκό Ε/Γ -Ο/Γ πλοίο. Συνθήκες ανάπτυξης. Συμβολή 
στον Τουρισμό και την Οικονομία. 

12. Κρουαζιερόπλοιο. Συνθήκες ανάπτυξης. Συμβολή στον Τουρισμό 
και ΐην Οικονομία. 

13. Ασφαλιστικές απαιτήσεις σε περίπτωση θανάτου ή τραυματισμού 
επιβατών ή πληρώματος και βλάβης ή απώλειας φορτίου, οχήματος ή 
αποσκευών. Πρακτική αντιμετώπιση τους στο πλοίο. 

14. Δηλωτικά εισιτηρίων επιβατών και οχημάτων. Δηλωτικά φορ¬ 
τωτικών ή φορταποδείξεων. Καταστάσεις επιβίβασης στρατιωτικών. 
Καταχώρηση όλων των παραπάνω κατά πρακτορείο και διαδρομή. Πε¬ 
ριληπτικές καταστάσεις εισπράξεων ναύλων ταξιδίων. 

15. Υποχρεώσεις προς αστυνομικό έλεγχο διαβατηρίων στην Ελ¬ 
λάδα. 

16. Διατυπώσεις ελευθεροκοινωνίας ξένων λιμανιών. 

17. Διατυπώσεις ελευθεροκοινωνίας λιμανιών Η.Π. Αμερικής. 

18. Σύνταξη αναλυτικής κατάστασης τροφοδοτουμένων ατόμων 
ημερησίως και κατά ταξίδι. 

19. Σύνταξη δελτίου κίνησης επιβατών, οχημάτων και πληρώματος 
κατά λιμάνι. 

20. Σύνταξη δελτίου μεταβολών πληρώματος. 

21. Εσωτερική οργάνωση σύγχρονου Λογιστηρίου πλοίου. 

22. Εισιτήριο: περιεχόμενο, τρόπος και χρόνος έκδοσης αυτού. Ση¬ 
μασία και σκοπός αυτού. 

23. Φορτωτική: περιεχόμενο, τρόπος και χρόνος έκδοσης αυτής. Ση¬ 
μασία και σκοπός αυτής. 

II. ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Ά ΤΑΞΗΣ Ε.Ν. 

24. Σύνταξη γενικού λογαριασμού Ταμείου. Λογιστήριο επιβατών, 
Λογιστήριο πληρώματος Γ ραφείο Πληροφοριών - εξυπηρέτηση επιβα¬ 
τών, Τράπεζα, Γραμμική απεικόνιση Ιεραρχίας Λογιστηρίου. 

25. Τήρηση βιβλίου ή σχεδιαγράμματος καμπινών. 

26. Πηγές εσόδων πλοίου και έλεγχος αυτών. Λαθρεπιβατικά εισι¬ 
τήρια. Διαφορές θέσεων επιβατών και μεγέθους οχημάτων. Εισιτήρια 
εκδρομών. Εισπράξεις κυλικείων, καταστημάτων, κομμωτηρίου, καζί¬ 
νου κ.λπ. Κλείσιμο ταμειακών μηχανών. 

27. Γενικές αρχές στοιβασίας γενικού φορτίου. Οικονομική σημασία 
αυτής. Βαρέα, ελαφρά και επικίνδυνα φορτία. Φόρτωση οχήμάτων στα 
πλοία. 

Παρατηρήσεις: > . 

α. Τα θέματα είναι έτοιμα να δοθούν στους υποψηφίους. 

β. Κληρώνονται τρία θέματα, από τα οποία οι υποψήφιοι υποχρεού- 
νται να αναπτύξουν τα δύο. 

γ. Τα θέματα κληρώνονται από κληρωτίδα που θα περιέχει το σύνολο 
των θεμάτων του μαθήματος, τα οποία αφορούν την κατηγορία των 
υποψηφίων που εξετάζονται. 

δ. Κάθε αναπτυσσόμενα θέμα βαθμολογείται χωριστά από 0-20 και 
τον τελικό βαθμό αποτελεί ο μέσος όρος των επί μέρους βαθμολογιών. 

8. ΣΤΟΙΧΕΙΑ ΝΑΥΤΙΛΙΑΣ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Β' ΤΑΞΗΣ Ε.Ν. . 

1. Σχήμα της γης. Πόλοι - Μεσημβρινός - Ισημερινός - Αληθής, 
μαγνητικός Βορράς (ορισμοί). 

2. Γεωγραφικές συντεταγμένες (μήκος, πλάτος, διαφορά μήκους, 
διαφορά πλάτους, απόκλιση (Ορισμοί). 

3. Χάρτες μερκατορικοί - Κλίμακες. Συμβολικές επιτμήάεις. Συμ¬ 
βολικές παραστάσεις ξηράς και θάλασσας - Ισοβαθείς. 

4. Πορεία μέτρηση και χάραξη αυτής στο χάρτη. 

5. Διόπτευση - Απόλυτη και σχετική διόπτευση. Διόρθωση πορειών 
και διοπτεύσεων - Αντιστοιχίες. 

6. Εύρεση απόστασης δύο σημείων στο χάρτη σε μιλιά. Γωνία πλεύ¬ 
σης και μέτρησης αυτής στο χάρτη. 

7. Έκπτωση εξαιτίας του ανέμου ή ρεύματος - Διόρθωση αυτής. 

8. Πυξίδες (είδη αυτών στοιχειωδώς) - Απόκλιση - Παρεκτροπή - 
Παραλλαγή (Ορισμοί). 

9. Στίγμα - Εύρεση αυτού με διόπτευση δύο τουλάχιστον αντικειμέ¬ 
νων (απλά παραδείγματα). 

10. Δρομόμετρα (κοινό, μηχανικό, ηλεκτρικά), απλή γνώση και χρη¬ 
σιμοποίηση αυτών. 

11. Φάροι και φαροδείκτες - Χρήση αυτών - Βαρόμετρο - Θερμόμε- 
τρο^ Ανεμόμετρο (απλή γνώση). 

12. Κανονισμός προς αποφυγή σύγκρουσης: 

α. Κανόνες για τους φανούς πλοίων (ένα παράδειγμα). 

β. Κανόνες για τους φανούς ιστιοφόρων (ένα παράδειγμα). ι· 

γ. Ειδικοί κανόνες ομίχλης, ακυβέρνητου πλοίου, ρυμουλκούντος, 
ποντίζοντος καλώδια κ.λπ. (από ένα παράδειγμα για κάθε περίπτωση). 

δ. Κανόνες για τον χειρισμό πλοίου κατά τον πλου. 

13. Απλό λοξοδρομικό πρόβλημα. 

Παρατηρήσεις: 

α. Τα θέματα είναι έτοιμα να δοθούν στους υποψηφίους. 

β. Κληρώνονται τρία θέματα, από τα οποία οι υποψήφιοι υποχρεού- 
νται να αναπτύξουν τα δύο. 

γ. Τα θέματα κληρώνονται από κληρωτίδα, που θα περιέχει το σύ¬ 
νολο των θεμάτων του μαθήματος. 

δ. Κάθε αναπτυσσόμενα θέμα βαθμολογείται χωριστά από 0-20 και 
τον τελικό βαθμό αποτελεί ο μέσος όρος των επί μέρους βαθμολογιών. 

9. ΞΕΝΟΔΟΧΕΙΑΚΕΣ ΓΝΩΣΕΙΣ 
ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α’· ΤΑΞΗΣ Ε.Ν. 

1. Ξενοδοχείο στο πλοίο. Τμήματα επιβατών. Ιεραρχία, Ξενοδοχεια¬ 
κοί χώροι. 

2. Συσχετισμοί ξενοδοχείου πλοίου. Συντονισμός ξενοδοχειακών 
τμημάτων. 

3. Ειδικόι/]τες ξενοδοχειακών τμημάτων. Καθήκοντα για κάθε ειδι¬ 
κότητα. 

4. Πειθαρχία προσωπικού, επιβράβευση, συνεργασία, κανονισμοί. 

5. Προσλήψεις προσωπικού (συνεντεύξεις). 

6. Οργάνωση τραπεζαρίας, προετοιμασία. 

7. Γενικά σερβιρίσματος, τρόποι σερβιρίσματος, υποδοχή επιβά¬ 
του. 

8. Σύνταξη μενού, γενικές γνώσεις, κατηγορίες εδεσμάτων. 

9. Μπουφέδες, Οργάνωση, παρουσίαση. 

10. Ιστορικές γνώσεις για τα κρασιά. Οινοποίηση. 

11. Κατηγορίες κρασιών. Ελληνικά και ξένα κρασιά. 

1 12. Σερβίρισμα κρασιών. Σαμπάνιες (γενικά και σερβίρισμα). 

13. Οργάνωση μπαρ, σέρβις, γενικές γνώσεις για ποτά. 

14. Οργάνωση υποδοχής, έντυπα, φύλαξη τιμαλφών. 

15. Υποδοχή επιβατών (επιβίβαση), αποβίβαση. 

. 16ί Γενικές υπηρεσίες (κομμωτήριο, κατάστημα, φωτογραφείο 
κ.λπ.), ωράρια, επίβλεψη. 

17. Φροντίδα δωματίων, καθαριότητα. 

18. Οικονομικά ξενοδοχείου. Γενικές γνώσεις ξενοδοχειακής λογι¬ 
στικής. 

19. Λογαριασμοί επιβατών, χρεώσεις - Συστήματα λογαριασμών 
επιβατών. · 

20. Γενικές αρχές ελέγχου. Απογραφές ξενοδοχειακού υλικού - τρο- 
φοεφοδίων. 

21. Δημόσιες σχέσεις. Φιλοξενία, εγκαρδιότητα, φροντίδα, συμπερι¬ 
φορά στον επιβάτη.· 


22. Παράπονα, αποφυγή, αντιμετώπιση, δεύτερη προσπάθεια. 

Παρατηρήσεις: 

α. Τα θέματα είναι έτοιμα να δοθούν στους υποψήφιους". 

β. Κληρώνονται τρία θέματά, από τα οποία οι υποψήφιοι υποχρεού- 
νται να αναπτύξουν τα δύο. 

γ. Τα θέματα κληρώνονται από κληρωτίδα, που θα περιέχει το σύ¬ 
νολο των θεμάτων του μαθήματος. 

δ. Κάθε αναπτυσσόμενα θέμα βαθμολογείται χωριστά από 0-20 και 
τον τελικό βαθμό αποτελεί ο μέσος όρος των επί μέρους βαθμολογιών. 

10. ΞΕΝΗ ΓΛΩΣΣΑ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α' ΚΑΙ Β’ ΤΑΞΗΣ Ε.Ν. 

Α. ΓΡΑΠΤΗ ΕΞΕΤΑΣΗ , 

1. Γ ραφή καθ’ υπαγόρευση και μετάφραση είκοσι (20) περίπου στί¬ 
χων Αγγλικού ή Γαλλικού ή Ιταλικού κειμένου από ναυτιλιακό ή τουρι¬ 
στικό βιβλίο, εφημερίδα ή περιοδικό. 

2. Σύνταξη μικρής έκθεσης πρυ να καλύπτει εκατό (100) τουλάχι¬ 
στον λέξεις, που να αφορά ναυτιλιακό ή τουριστικό θέμα. 

Β. ΠΡΟΦΟΡΙΚΗ ΕΞΕΤΑΣΗ 

Υποβολή γενικής φύσεως ερωτήσεων για διαπίστωση της ευχέρειας 
χρήσης της Αγγλικής ή Γαλλικής ή Ιταλικής γλώσσας καθώς και υπο¬ 
βολή ερωτήσεων, σε θέματα σχετικά με την πιο πάνω γραπτή εξέταση. 

Παρατηρήσεις: 

α. Κάθε μία από τις περιπτώσεις Γ και 2 τής παραγράφου Α της γρα¬ 
πτής εξέτασης θα βαθμολογείται χωριστά από 0-20 και ο μέσος όρος 
του αθροίσματος των επί μέρους βαθμολογιών αποτελεί τον βαθμό της 
γραπτής εξέτασης. ·' · 

β. Τον τελικό βαθμό του μαθήματος αποτελεί ο μέσος όρος του αθροί¬ 
σματος της γραπτής και προφορικής βαθμολογίας. 

γ. Η επιλογή των θεμάτων γίνεται κατά την απόλυτη κρίση της εξε¬ 
ταστικής επιτροπής, λίγο πριν από την έναρξη των εξετάσεων, χωρίς 
κλήρωση. 

II. ΔΑΚΤΥΛΟΓΡΑΦΙΑ 

ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α' ΚΑΙ Β’ ΤΑΞΗΣ Ε.Ν. 

1. Ορθή γραφή είκοσι (20) περίπου στίχων βιβλίου ή εφημερίδας 
στην Ελληνική γλώσσα. 

2. Ορθή γραφή είκοσι (20) περίπου στίχων βιβλίου ή εφημερίδας 
στην Αγγλική ή Γαλλική ή Ιταλική γλώσσα. 

Παρατηρήσεις: ' 

Κάθε μία από τις περιπτώσεις 1 και 2 βαθμολογείται χωριστά από 
0—20"'και ο μέσος όρος του αθροίσματος αυτών των επί μέρους βαθμο¬ 
λογιών αποτελεί τον τελικό βαθμό του μαθήματος. 

12. ΧΕΙΡΙΣΜΟΣ ΗΛΕΚΤΡΟΝΙΚΟΥ ΥΠΟΛΟΓΙΣΤΗ 
ΓΙΑ ΟΙΚΟΝΟΜΙΚΟΥΣ ΑΞΙΩΜΑΤΙΚΟΥΣ Α’ ΚΑΙ Β’ ΤΑΞΗΣ Ε.Ν. 

Πρακτική εξάσκηση για τη διαπίστωση της ευχέρειας χρήσης του 
ηλεκτρονικού υπολογιστή στη γλώσσα προγραμματισμού ΒΑ5Ι0.. 

Παρατηρήσεις: 

Η εξέταση γίνεται από την Εξεταστική Επιτροπή και βαθμολογείται 
από 0-20. 

Άρθρο 2. 

Μεταβατικές διατάξεις 

Οι υποψήφιοι Οικονομικοί Αξιωματικοί Α’ ή Β’ τάξής Ε.Ν. θα απο¬ 
κτούν μέχρι 31.12.1991 αντίστοιχο δίπλωμα, εφόσον έχουν τα ειδικά 
προσόντα που προβλέπονται από το Π.Δ/γμα 586/1978 (Α’ 125) και 
επιτύχουν στις εξετάσεις των μαθημάτων που προβλέπονται από τον πί¬ 
νακα 3 του Β.Δ. 6 Οκτ./29 Νοεμ. 1954 (Α’ 290), όπως τροποποιή¬ 
θηκε από το άρθρο 4 του Β.Δ/τος 98/1960 (Α’ 21). 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος Προεδρικού Διατάγματος. ' 

Αθήνα, 8 Δεκεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 475 (4) 

Σύσταση Γενικών Διευθύνσεων στον ΕΟΤ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγρ. 1, 4 και 5 του άρθρου 78 του Ν. 
1892/1990 (Α' 101). 

2. Την αριθ. 624/1990 γνωμοδότηση του Συμβουλίου της Επικρά¬ 
τειας μετά από πρόταση των Υπουργών Προεδρίας της Κυβέρνησης και 
Τουρισμού, αποφασίζουμε: 

Άρθρο 1 

Σύσταση Γενικών Διευθύνσεων 

1. Στον Ελληνικό Οργανισμό Τουρισμού συνιστώνται οι ακόλουθες 
Γενικές Διευθύνσεις. 

α. 1η Γενική Διεύθυνση Τουριστικής Ανάπτυξης, που συγκροτείται 
από τις Διευθύνσεις: α) Διεύθυνση - τουριστικής ανάπτυξης, β) Διεύ¬ 
θυνση Β Εφαρμογής Προγραμμάτων και Χωροταξίας, γ) Διεύθυνση Γ - 
Τεχνική, δ) Διεύθυνση ΣΤ - Εγκαταστάσεων, διαμονής και εστιάσεως, 
ε) Διεύθυνση Ζ Τουριστικών καταστημάτων και στ) Διεύθυνση ΙΓ - Πε¬ 
ριουσίας. 

Η Γενική αυτή Διεύθυνση συντονίζει τη δράση των επί μέρους υπηρε¬ 
σιακών μονάδων από τις οποίες συγκροτείται με σκοπό την έρευνα, με¬ 
λέτη, σχεδίασμά και ανάπτυξη του Τουρισμού για την εξυπηρέτηση των 
τουριστών στον Ελλαδικό χώρο, την αξιοποίηση περιοχών και της πε¬ 
ριουσίας του Ε.Ο.Τ., τον έλεγχο και σχεδίασμά των επενδύσεων του ιδι¬ 
ωτικού τομέα στη δημιουργία καταλυμάτων εν γένει, αλλά και συναφών 
επαγγελμάτων του τουριστικού κυκλώματος. 

β) 2η Γενική Διεύθυνση διαφήμισις και προβολής που συγκροτείται 
από τις Διευθύνσεις: α) Διεύθυνση Δ - Δημοσίων Σχέσεων, β) Διεύθυνση 
Ε - Διαφήμισης, γ) Διεύθυνση Υπηρεσιών Εσωτερικού Εξωτερικού, δ) 
Διεύθυνση Θ - Επιθεωρήσεως και ε) Υπηρεσία Τουριστικών Εκδηλώ¬ 
σεων. 

Η Γ ενική αυτή Διεύθυνση συντονίζει τη δράση των επί μέρους υπηρε¬ 
σιακών μονάδων από τις οποίες συγκροτείται, με σκοπό τη διαφήμιση 
και προβολή της χώρας στο εξωτερικό, τη μελέτη των τάσεων και τό¬ 
νωση του ενδιαφέροντος των τουριστών για την Ελλάδα. 

Στην κατεύθυνση αυτή οργανώνει και παρουσιάζει καλλιτεχνικές εκ¬ 
δηλώσεις και εποπτεύει γενικά τις προσφερόμενες υπηρεσίες από τους 
φορείς που εξυπηρετούν στην Ελλάδα την τουριστική πελατείας μας. 

γ) 3η Γ ενική Διεύθυνση Διοίκησης και Εκμετάλλευσης που συγκρο¬ 
τείται από τις Διευθύνσεις: α) Διεύθυνση ΙΑ Διοικητικού, β) Διεύθυνση 
ΙΒ Οικονομικού, γ) Διεύθυνση ΙΔ Εκμετάλλευσης, δ) Διεύθυνση I - Εκ¬ 
παίδευσης, ε) Διεύθυνση Η - Εσωτερικού και Κοινωνικού Τουρισμού. 

Η Γενική αυτή Διεύθυνση συντονίζει τη δράση των επί μέρους υπηρε¬ 
σιακών μονάδων από τις οποίες συγκροτείται, με σκοπό την διευκό¬ 
λυνση των συναλασσομένων με τον Οργανισμό, την παρακολούθηση και 
έλεγχο του προσωπικού, τη διεκπεραίωση των οικονομικών συναλλα- 1 
γών του Οργανισμού, την εκμετάλλευση και λειτουργία πάσης φύσεως 
εγκαταστάσεων και περιουσίας του Ε.Ο.Τ. τη λειτουργία σχολών και 
γενικά την εκπαίδευση ατόμων που θα προσφέρουν υπηρεσίες σε τουρι¬ 
στικές επιχειρήσεις και την εξυπηρέτηση του προγράμματος εσωτερικού 
και κοινωνικού τουρισμού. 

2. Στις Γενικές Διευθύνσεις της προηγούμενης παραγράφου προΐστα- 
νται Γενικοί Διευθυντές υπάλληλοι του κλάδου ΠΕΙ Διοικητικού - Οικο¬ 
νομικού. 

Στον Υπουργό Τουρισμού αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 2 Νοεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΚΥΒΕΡΝΗΣΕΩΣ ΤΟΥΡΙΣΜΟΥ 

ΜΙΛΤΙΑΔΗΣ ΕΒΕΡΤ ΙΩΑΝΝΗΣ ΚΕΦΑΛΟΓΙΑΝΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 476 (5) 

Ρύθμιση θεμάτων εκπαίδευσης αστυνομικού προσωπικού του Υπουρ¬ 
γείου Δημόσιας Τάξης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδάφ. β', γ’ και στ' του Ν. 1481 /1984 (Α'- 
152) «Οργανισμός Υπουργείου Δημόσιας Τάξης», όπως αντικαταστά- 
θηκε με το άρθρο 1 του Ν. 1590/1986 (Α’-49) και των άρθρων 41 και 
53 του ίδιου νόμου (Ν. 1481/1984). 

β. Του Π.Δ. 137/1986 (Α'-51) «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» και 

2. Την υπ’ αριθ. 635/1990 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας Τάξης, αποφα¬ 
σίζουμε: 

Άρθρο 1. 

Το άρθρο 90 του Π.Δ. 585/1985, (Α’-205), όπως αντικαταστά- 
θηκε με το άρθρο 13 παρ. 3 του Π.Δ. 362/1986 (Α'-145) και με το 
άρθρο 1 παρ. 16 του Π.Δ. 352/1987 (Α'-158), αντικαθίσταται ως 
εξής: 

«Άρθρο 90 
Μαθήματα 

Στους Δόκιμους Αστυφύλακες διδάσκονται τα παρακάτω μαθήματα, 
η χρονική διάρκεια των οποίων καθορίζεται από τη Δ/νση Εκπαίδευ¬ 
σης, με το αναλυτικό πρόγραμμα: 

Α' Μαθήματα με βαθμό: 

1. Ποινικό Δίκαιο. 

2. Ποινική Δικονομία. 

3. Συνταγματικό Δίκαιο. 

4. Οργανικοί Νόμοι - Κανονισμοί 

5. Αστυνομική Πρακτική. 

6. Θέματα Δημόσιας Ασφάλειας. 

7. Ειδικοί Ποινικοί Νόμοι - Τουρισμός. 

8. θέματα Τροχαίας. 

9. Θέματα Αγορανομίας. 

10. Θέματα Ναρκωτικών. 

11. Οπλοτεχνική - Σκοποβολή. 

12. Αυτοπροστασία. 

13. Αυτοάμυνα. 

14. Ελληνικά - Γλώσσα στη Διοίκηση. 

Β' Μαθήματα χωρίς βαθμό: 

1. Κοινωνικά και Πολιτιστικά Ζητήματα. 

2. Πληροφορίες. 

3. Δημόσιες Σχέσεις - Επαγγελματική και Κοινωνική Αγωγή. 

4. Αστυνομικές Επιχειρήσεις. 

5. Σωματική Αγωγή. 

6. Α’ Βοήθειες. 

7. Ασκήσεις Πυκνής Τάξης. 

Στους Δόκιμους Αστυφύλακες δύναται να αναπτύσσονται, υπό μορφή 
διαλέξεων, θέματα γενικού ή ειδικού ενδιαφέροντος, που σχετίζονται με 
την αποστολή τους και διευρύνουν την επαγγελματική τους μόρφωση. 

Άρθρο 2. 

Το άρθρο 5 του Π.Δ. 362/1986 (Α'-145), όπως αντικαταστάθηκε 
με το άρθρο 2 παρ. 1 του Π.Δ. 352/1987 (Α'-158), αντικαθίσταται ως 
εξής: 

«Άρθρο 5. 

Μαθήματα. 

Στους Δόκιμους Αρχιφύλακες διδάσκονται τα παρακάτω μαθήματα, 
η χρονική διάρκεια των οποίων καθορίζεται από τη Διεύθυνση Εκπαί¬ 
δευσης, με το αναλυτικό πρόγραμμα. 

Α' Μαθήματα με βαθμό: 

1. Ποινικό Δίκαιο. 

2. Ποινική Δικονομία. 

3. Πρακτική Εφαρμογή επί Ποινικών Υποθέσεών. 

4. Συνταγματικό Δίκαιο. 

5. Οργανικοί Νόμοι - Κανονισμοί. 

6. Αστυνομική Πρακτική. 

7. Θέματα Δημόσιας Ασφάλειας. 

8. Ειδικοί Ποινικοί Νόμοι - Τουρισμός. 

9. Θέματα Τροχαίας. 

10. Θέματα Αγορανομίας. 

11. Θέματα Ναρκωτικών. 

12. Οπλοτεχνική - Σκοποβολή. - 

13. Αυτοπροστασία. 

14. Αυτοάμυνα. < 

15. Στοιχεία Ιατροδικαστικής. 

16. Ελληνικά - Γλώσσα.στη Διοίκηση. 

Β’ Μαθήματα χωρίς βαθμό: 

1. Αστικό Δίκαιο. 

2. Εγκληματολογία. 

3. Κοινωνικά και Πολιτιστικά Ζητήματα. 

4. Πληροφορίες. 

5. Πολιτική Άμυνα. 

6. Δημόσιες Σχέσεις - Επαγγελματική και Κοινωνική Αγωγή. 

7. Στοιχεία τοπογραφίας - σχεδιαγραφίας. 

8. Σωματική Αγωγή. 

—9.-Α'—Βοήθειες.--· -- - - --- 

10. Ασκήσεις Πυκνής Τάξης. 

Στους Δόκιμους Αρχιφύλακες δϋναται να αναπτύσσονται υπό μορφή 
διαλέξεων, θέματα γενικού ή ειδικού ενδιαφέροντος, που σχετίζονται με 
την αποστολή τους και διευρύνουν την επαγγελματική τους μόρφωση. 

Άρθρο 3. 

Στην παράγραφο 3 του άρθρου 91 του Π.Δ. 585/1985 (Α’-205), 
προστίθεται εδάφιο ως εξής: «Το μάθημα της αυτοάμυνας βαθμολογεί¬ 
ται μία φορά κατά περίοδο, μετά από πρακτική εξέταση, λαμβανομένης 
υπόψη και της όλης επίδοσης του Δοκίμου στην αυτοάμυνα κατά τη 
διάρκεια της εκπαίδευσης». 

Άρθρο 4. 

1. Το εδάφιο στ' της παρ. 16 του άρθρου 43 του Π.Δ. 161/1988 
(Α'-74) αντικαθίσταται ως εξής: «στ. Οι σχολές Αστυνομίας και τα Πα- 
ραρτήματά τους καθώς και η Υπηρεσία Φυσικής Αγωγής και Αθλητι¬ 
σμού της Ελληνικής Αστυνομίας για το προσωπικό τους. 

Η Σχολή Αξιωματικών είναι επί πλέον αρμόδια και για το προσω¬ 
πικό της Αστυνομικής Ακαδημίας». 

2. Στο άρθρο 1 του Π.Δ. 203/1990 (Α'-78), προστίθεται παρ. 4 ως 
εξής: 

«4. Στην Υπηρεσία αυτή υπάγεται και το Τμήμα Ειδικής Σωματικής 
Εκπαίδευσης της Ελληνικής Αστυνομίας σε θέματα αυτοάμυνας (Π.Δ. 
355/1977 ΦΕΚ Ά-111)». 

Άρθρο 5. 

1. Από το σύνό"λο των οργανικών θέσεων των Υγειονομικών Αξιω¬ 
ματικών, που προβλέπονται από το άρθρο 23 παρ. 4 του Ν. 1481/ 
1984, ποσοστό 10% καταλαμβάνουν οδοντίατροι. 

2. Αστυνομικοί γενικών καθηκόντων, που αποκτούν πτυχίο οδοντια¬ 
τρικής, δύνανται να μετατάσσονται μόνο σε κενές θέσεις οδοντιάτρων 
Υγειονομικών Αξιωματικών, με το βαθμό και τη σειρά αρχαιότητας 
που καθορίζονται στην παρ. 4 του άρθρου 31 του Ν. 1481/1984, 
όπως τροποποιήθηκε με το άρθρο 1 παρ. 4 του Π.Δ. 153/1990 
(Α--57). 

3. Σε περίπτωση κενώσεως οργανικής θέσεως οδοντιάτρου, ο Αρχη¬ 
γός της Ελληνικής Αστυνομίας με διαταγή του, που εκδίδεται ύστερα 
από πρόταση της Διεύθυνσης Προσωπικού, καλεί τους επιθυμούντας να 
μεταταγούν στη θέση αυτή να υποβάλλουν εντφς τακτής προθεσμίας 
σχετική αίτηση με αντίγραφα του πτυχίου τους και των τυχόν λοιπών 
μεταπτυχιακών τίτλων τους. 

Τα ανωτέρω δικαιολογητικά διαβιβάζονται στο Συμβούλιο της παρ. 
1 του άρθρου 5 του Π.Δ. 399/1987 (Α'— 178), το οποίο συνέρχεται 
εντός μηνός από την ημερομηνία λήξεως της προθεσμίας υποβολής των 
δικαιολογητικών και συντάσσει πίνακα σειράς αξιολόγησης των προσό¬ 
ντων τους. Για τον καθορισμό της σειράς αξιολόγησης λαμβάνονται 
υπόψη κατά προτεραιότητα οι μεταπτυχιακοί τίτλοι σπουδών και ο βαθ¬ 
μός του πτυχίου τους. 


Ο ανωτέρω πίνακας κυρώνεται με απόφαση του Υπουργού Δημόσιας 
Τάξης και ισχύει για ένα έτος από της κυρώσεώς του. Για την πλήρωση 
των κενουμένων θέσεων οδοντιάτρων κατά τη διάρκεια ισχύος του πί¬ 
νακα αξιολόγησης, ενεργείται μετάταξη με βάση τη σειρά εγγραφής 
στον πίνακα αυτόν. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 18 Δεκεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 
-♦- 

ΑΠΟΦΑΣΕΙΣ 

( 6 ) 

Πράξη Διοικητή αριθ. 1854/14.12.1990 
* (Άρθρο 1 του Ν. 1266/82) 

Καταβαλλόμενες προμήθειες στα πιστωτικά ιδρύματα και χρηματιστές 
- μέλη του Χρηματιστηρίου Αξιών Αθηνών που έχουν εξουσιοδοτηθεί 
για τη διακίνηση ομολόγων του Ελληνικού Δημοσίου με ρήτρα ΕΟΙΓ 


ΤΡΑΠΕΖΑ ΤΗΣ ΕΛΛΑΔΟΣ 

—-Θ ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «Όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Την ΠΔ/ΤΕ 1155/5.10.1987, όπως τροποποιήθηκε με τις 
ΠΔ/ΤΕ 1353/25.8.88, 1354/25.8.88 και 1721/29.3.90. 

γ) Την από 10 Νοεμβρίου 1986 μεταξύ της Τράπεζας της Ελλάδος 
και του Ελληνικού Δημοσίου σύμβαση ανάθεσης από το Ελληνικό Δημό¬ 
σιο στην Τράπεζα της Ελλάδος της διαχείρισης των ομολόγων που εκδί¬ 
δει το Δημόσιο, όπως τροποποιήθηκε με την από 14,12.1990 σύμβαση 
μεταξύ των αυτών συμβαλλόμενων, αποφάσισε: 

Να τροποποιήσει την παρ. 1 της ΠΔ/ΤΕ 1353/25.8.1988, όπως 
ισχύει, και να καθορίσει τα εξής: 

1. Η Τράπεζα της Ελλάδος καταβάλλει στους φορείς που έχουν εξου¬ 
σιοδοτηθεί με βάση την ΠΔ/ΤΕ 1155/5.10.1987 (όπως ισχύει), για 
την διακίνηση ομολόγων του Δημοσίου, προμήθεια για τη διάθεση ομο¬ 
λόγων με ρήτρα Ε011 σε επενδυτές κατοίκους εξωτερικού (φυσικά ή νο¬ 
μικά πρόσωπα) η οποία κλιμακώνεται ως εξής: 

α) 0,50% (πενήντα εκατοστά τοις εκατό) για τη διάθεση ομολόγων 
διετούς διάρκειας. 

β) 0,60% (εξήντα εκατοστά τοις εκατό) για τη διάθεση ομολόγων 
τριετούς διάρκειας. 

γ) 0,75% (εβδομήντα πέντε εκατοστά τοις εκατό) για τη διάθεση 
ομολόγων τετραετούς διάρκειας. 

2. Οι ανωτέρω προμήθειες υπολογίζονται επί της ονομαστικής αξίας 
των ομολόγων. 

Κατά τα λοιπά εξακολουθούν να ισχύουν οι διατάξεις της ΠΔ/ΤΕ 
1155/5.10.87 όπως τροποποιημένη ισχύει. 

Η πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 17 Δεκεμβρίου 1990 

Ο Διοικητής 
ΔΗΜ. ΧΑΛΙΚΙΑΣ 

-ψ- 

(7) 

Έγκριση ίδρυσης και λειτουργίας θυρίδων Συναλλαγών της Γενικής 

Τράπεζας της Ελλάδος (θέμα 5). 

(Συνεδρίαση 458/29.10.90) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του Α.Ν. 1665/51 
«περί λειτουργίας και ελέγχου τραπεζών». 4 

β) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

γ) Την ΠΔ/ΤΕ 890/1.12.1986 «περί καθορισμού κριτηρίων για 
τήν έγκριση ίδρυσης από τις Τράπεζες υποκαταστημάτων και θυρίδων 
συναλλαγών τους». 

δ) Τα 20945/24.8.90 και 23778/8.10.90 /ΑΠ 2012 και 2287) 
έγγραφα της Γενικής Τράπεζας της Ελλάδος, καθώς και σχετική εισή¬ 
γηση της Γενικής Επιθεώρησης Τραπεζών (σχ. εγγρ. 756/19.10.90 
ΑΠ 2414), αποφάσισε: 

Να εγκρίνει την ίδρυση και λειτουργία τριών (3) Θυρίδων - Συναλλα¬ 
γών της Γενικής Τράπεζας της Ελλάδος, εντός του χώρου Στρατιωτι¬ 
κών Μονάδων (Στρατιοιτική Σχολή Ευελπίδων - Βάρη, Νοσηλευτικό 
Ίδρυμα Μετοχικού Ταμείου Στρατού - ΝΙΜΤΣ και 110 Πτέρυγα Μά¬ 
χης - Λάρισα). 

Οι εργασίες των ως άνω εγκρινομένων θυρίδων - Συναλλαγών θα πε¬ 
ριορίζονται αποκλειστικά και μόνο σε πράξεις κίνησης κεφαλαίων και 
λοιπές τραπεζικές εργασίες συναφείς με τις καταθέσεις, την αγορά συ¬ 
ναλλάγματος (επιταγών σε συνάλλαγμα και ξένων τραπεζογραμμα¬ 
τίων) και θα αφορούν μόνο το απασχολούμενο στις συγκεκριμένες μονά¬ 
δες πολιτικό και στρατιωτικό προσωπικό. 

Η ίδρυση και έναρξη λειτουργίας των ανωτέρω θυρίδων - συναλλα¬ 


γών πρέπει να πραγματοποιηθεί το αργότερο μέχρι 31 Δεκεμβρίου 
1991. Σε περίπτωση που η ίδρυση και έναρξη λειτουργίας των παρα- 
πάνη θυρίδων δεν πραγματοποιηθεί μέσα στην προαναφερόμενη προθε¬ 
σμία, η παρεχόμενη με την παρούσα απόφαση έγκριση παύει να ισχύει. 

Η Γενική Τράπεζα της Ελλάδος υποχρεούται μέσα σε 15 ημέρες από 
την έναρξη λειτουργίας των παραπάνω θυρίδων συναλλαγών να την 
αναγγείλει στην Τράπεζα της Ελλάδος (Δ/νση Νομισματικής Πολιτικής 
και Τραπεζικών Εργασιών, Δ/νση Συναλλάγματος, Δ/νση Ελέγχου για 
την Εφαρμογή των Συναλλαγματικών Κανόνων). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ο ΠΡΟΕΔΡΟΣ ΤΑ ΜΕΛΗ Η ΓΡΑΜΜΑΤΕΑΣ 

, Ακριβές αντίγραφο 

Αθήνα, 17 Δεκεμβρίου 1990 
Η Γ ραμματέας 
Μ. ΚΑΡΑΜΠΕΛΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




